ming030890/wiki-yue-high-quality huggingface dataset:
馮德倫

馮德倫（原名馮進財，英文：Stephen Fung，1974年8月9號—）係香港男演員、導演同歌手，美國籍，阿媽係六十年代當紅女星石燕，而家老婆係台灣當紅演員舒淇。
馮德萊恩

馮德萊恩（Ursula von der Leyen，1958年10月8號—）係德國政治人，2019年接任歐洲委員會主席。
馮德萊恩響比利時出世，母語係德文，法文同英文都好流利。馮德萊恩係舊陣時服務漢諾威王國嘅Albrecht家族後代。
馮志康

馮志康係香港親中派政治人物兼漁農界人士。

選舉經歷
喺2016年，佢成為香港特别行政區選舉委員會漁農界委員。之後，佢有份提名林鄭月娥參與2017年香港行政長官選舉。
喺2021年9月，佢成為香港特别行政區選舉委員會漁農界委員。
馮德聰

馮德聰（Paul Fung），香港親中派資訊科技界人士，有份創立參與同多個資訊科技界嘅組織，例如香港區塊鏈學會、國際創意及科技總會、互聯網專業協會等。佢本身亦係一名商人，創立咗光子網絡同資訊工房兩間公司，亦有喺唔同媒體就時事同資訊科技嘅話題接受訪問同埋寫專欄文章。

家庭
佢太太係已故前任親中派區議員林翠蓮。

政治立場同參與
佢係香港親中派人士，曾經係自由黨嘅成員，2008年香港立法會選舉支持同屬親中派嘅譚偉豪。去到2011年，佢同老婆林翠蓮，仲有另外三位自由黨成員方心賢、王火強、文振球公開退黨創立T Party，走經濟右派政策、反對最低工資。
音樂會

音樂會（粵拼：jam1 ngok6 wui2；英文：Concert），係即場向聽眾表演音樂嘅場合。各種類型嘅音樂都可以搞音樂會，由古典音樂到流行音樂都得。如果主要係由歌手唱歌，就叫演唱會；如果主要係表演樂器；就叫演奏會，譬如小型音樂會（recital）即係指規則細嘅音樂會。由於音樂會係商業活動，通常都要買咗飛先可以睇。
音樂治療

音樂治療（英文：Music therapy）主要係一項專業，亦都係溝通媒介嘅一種。佢可以令唔同年齡嘅人士透過呢種方式，去加強各種方面嘅能力同埋改善生活質素。音樂治療師可根據受助者嘅治療目標，結合彈奏樂器（包括即興創作或者係各種發聲方法）去支持同鼓勵受助者溝通。
音樂教育

音樂教育（music education）係指教授音樂相關嘅知識同技能嘅工作。
音樂會音高

音樂會音高（英文：concert pitch）係指做音樂嗰陣攞嚟同一組樂器做調音嘅對照用音高。
音樂比賽

音樂比賽係透過演奏或演唱音樂進行嘅比賽。比賽類型包括：獨唱、合唱、獨奏、樂隊、指揮、音樂創作等。
音樂廳舞蹈

芭蕾舞係一種音樂廳舞蹈，跳嚟係為咗畀觀眾睇嘅。
音樂廳舞蹈（英文：concert dance）係指跳嚟為咗表演畀觀眾睇嘅舞蹈，通常會喺一個舞台上面跳，等啲觀眾可以一齊坐喺台下面睇。
音樂盒

一個音樂盒；佢塊碟以恆定速度旋轉，就會引致碟表面嘅凸位有節奏噉挑動碟表面嗰把梳。
音樂盒（粵拼：jam1 ngok6 haap2；英式英文：musical box），粵語又有叫八音盒，係一種自動化嘅樂器。最基本上，一個音樂盒會有以下組成部份：
固定成嚿嘢嘅支架；
用嚟引起旋轉郁動嘅機件，例子可以睇吓摩打；
一把梳噉形嘅結構，把梳嘅齒大細會唔一致，而呢個結構會差啲掂到個旋轉件（睇下面）以及同個旋轉件嘅表面成垂直；
一個旋轉件，例如一碌圓柱或者一塊碟片；呢個旋轉件表面會有若干個凸位（pin），想像個旋轉件而家旋轉，喺一個旋轉週期嘅每一個時間點，把梳嘅某啲齒會受到旋轉件嘅凸位挑動，呢啲齒會振動發出聲，而發出嘅聲嘅性質就視乎邊啲齒振動緊而定－
即係話喺每個旋轉週期，個音樂盒都會發出有節奏嘅旋律。

圖解
下圖係音樂盒原理嘅圖解：
係一條俾用家用手帶動旋轉嘅柄，
係有一柞凸位嘅旋轉件，
係有若干個齒嘅梳，
係固定成嚿嘢嘅支架。
當用家用手令 [1] 旋轉嗰陣，[2] 會跟住旋轉，而喺旋轉嘅每一刻，[3] 其中某啲齒會受到凸位挑動，發出相應嘅聲。

簡史
聖誕音樂盒
更多聖誕音樂盒
音樂盒源於 18 世紀尾：喺 1796 年，瑞士嘅一個鐘錶匠發明咗圓筒型嘅音樂盒，仲喺當時引起咗唔少歐洲貴族嘅稱奇，成為咗貴族之間嘅一種潮流物品，而打後喺 19 世紀，音樂盒仲喺民間廣為流傳。到咗廿一世紀，世人經已有咗更加有效嘅方法用機械演奏音樂，不過因為音樂盒嘅藝術性，音樂盒好多時都整得好精緻，有唔少鍾意古董嘅人仲係會以收集古舊嘅音樂盒為樂。
高橋南

高橋南 （粵拼：gou1 kiu4 naam4，1991年4月8號—）係日本嘅一個女藝人同埋配音員。
高橋壯也

高橋壯也（1996年2月29號—）係日本足球員，司職後衞，效力廣島三箭。
高橋厳一

高橋厳一（1980年6月28號—）係日本足球員，司職中場，效力過浦和紅鑽，及山形山神。
高橋哲

高橋哲（1979年8月22號—）係日本足球員，司職門將，效力TDK。
高橋大輔

高橋大輔（1983年9月18號—）係日本足球員，司職中場，效力過大分三神，及大阪櫻花。
高橋和希

高橋 和希（たかはし かずき，1961年10月4號—2022年7月6號）係日本漫畫家。
1990年，以高橋一雅名義發表處女作《鬥輝王之鷹》（闘輝王の鷹）。1991年同樣以高橋一雅名義發表《天燃色男兒BURAY》。1996年，筆名改為高橋和希，《遊戲王》連載開始。由《遊戲王》衍生出來嘅交換卡片遊戲隨後席捲市場。《遊戲王》動畫同遊戲大受歡迎而不斷推出新版，甚至係盜版嘅對象。

簡歷
1990年：喺集英社《週刊少年Jump》上發表處女作《鬥輝王之鷹》（高橋一雅名義）。
1991年：《天燃色男兒BURAY》喺《週刊少年Jump》開始連載（高橋一雅名義）。
1996年：《遊戲王》喺《週刊少年Jump》開始連載。
1998年：《遊戲王》動畫化（朝日電視台）。
2000年：《遊戲王－怪獸之決鬥》動畫化（東京電視台）。
2019年7月：佢涉借政治「抽水」宣傳「賣卡」一事引人反感。佢用Instagram帳號studio_dice發放有關留言同《遊戲王》插圖，第一句話：「YU-GI-OH！OCG 20週年紀念版怪物盒將於11月發布」...而有關爭議性插圖顯示，故事主角武藤遊戲手持“Let's”同埋“ VOTE！”標語。而右上方係“黑魔術師”傍邊印有“獨裁政權=未來”字樣，左上方係“黑魔女”傍邊印有“日本...，生活變得困難...”。有好多漫畫愛好者嘩然，當中有希望作者唔好將遊戲進行政治化；亦有人表示尊重作者政見，但唔希望用角色把口反映。
2022年7月6號於日本沖繩逝世，享年 60 歲。

高橋一雅名義
《鬥輝王之鷹》（1991年、週刊少年Jump。讀本）
《天然色男兒BURAY》（1991年－1992年、週刊少年Jump。1992年、集英社。全2卷）

高橋和希名義
《遊戲王》（1996年－2004年、週刊少年Jump。1997年－2004年、Jump Comics（集英社）。全38卷）
《遊戲王R》（原案及監修、《V Jump》。2004年－2007年。漫畫：伊藤彰）
《遊戲王怪獸之決鬥GX》（原案及監修、《V Jump》。2005年－2011年。漫畫：影山なおゆき、東京電視台動畫）
高橋周大

高橋周大（1983年7月27號—）係日本足球員，司職前鋒，效力過水戶蜀葵。
香港遊樂場協會

香港遊樂場協會（英文：Hong Kong Playground Association）係香港一間非政府青少年社會服務機構，喺1933年創立，透過多元化嘅服務，致力培育青少年喺德、智、體、群、美全面而均衡嘅身心發展，成為香港社會嘅接班人。

機構簡介
香港遊樂場協會服務分為「中央行政及機構傳訊部」、「社會工作部」同「文化及體藝部」三大部門。「中央行政及機構傳訊部」負責協會行政、組織大型活動、機構傳訊、專業研究同發展等。「社會工作部」服務包括青少年綜合服務中心、兒童及青年中心、地區青少年外展社會工作服務、青少年深宵外展服務、社區支援服務計劃、學校社會工作服務、非常學堂輟學生輔導計劃等。而「文化及體藝部」就包括場館營舍、交流、藝術服務、體育服務、社會企業。服務單位遍佈港島、九龍、新界同離島各區。同時，亦同內地、澳門、東南亞鄰近地區嘅政府同公營機構有經常性嘅交流同合作，以促進彼此之間嘅專業發展。秉持「以人為本、追求卓越」嘅精神，貢獻社會，造福新一代，並致力成為一間香港同國際知名嘅專業青少年服務機構。
香港道教聯合會

香港道教聯合會喺1961年6月成立，係香港六大宗教團體之一，而家嘅主席係梁德華。1967年，政府批准呢間會註冊為有限責任法團，並特准免用「有限」字樣。當時，臨時會址曾設喺圓玄學院。
喺主席梁德華嘅帶領下，香港道教聯合會政治上一般為被視為親中派，佢哋不時會公開支持一啲香港政府嘅施政同埋北京對港政策。
香港運動

香港運動係香港文化其中一個重要部份。因為香港喺19世紀畀英國管治，比起亞洲好多地方更早接觸西洋運動。2009年一項調查顯示，香港最多人參與嘅運動包括緩步跑、游水、羽毛球、籃球、健身同足球。
香港過海隧巴678線

香港過海隧巴678線係香港一條過海隧道巴士線，由九巴同城巴聯合經營，來往上水同埋銅鑼灣（東院道），經大老山隧道、東區海底隧道同英皇道。
佢另有特別日子路線R678線，同樣由九巴及城巴聯合經營，由上水去銅鑼灣（維多利亞公園），淨係喺渣打馬拉松當日凌晨服務。

簡介
呢條線係香港北區巴士線喺2013年開始嘅「區域性重組巴士路線」計劃裏面建議開嘅一條巴士線，以方便北區居民來往港島東區。條線原本計劃係由由九巴獨營，冧巴係「373B」，來往上水同嘉亨灣，後建議改為來往上水同天后站。條線原訂喺2013年9月開，不過城巴亦有意加入營運，故要考慮以聯營或投標方式決定營辦者，令條線遲咗開。最終，運輸署公佈路線由九巴同城巴聯營，冧巴改為678，港島區總站定喺銅鑼灣（東院道），係北區首次開辦由城巴提供服務嘅專營巴士線。

歷史
2013年11月25號：投入服務，來往上水同埋銅鑼灣（東院道）。
2015年3月2號：加強服務，下午繁忙時段班次增至6班。
2015年11月16號：加強服務，上午繁忙時段班次增至6班。
2017年8月28號：加強服務，上下午繁忙時段班次各增至8班。
2017年9月23號：新增由蓬瀛仙館去上水嘅分段收費。
2019年2月17號：R678開辦。

行車路線
上水開經：龍運街、新運路、雞嶺迴旋處、掃管埔路、百和路、華明路、雷鳴路、華明邨巴士總站、雷鳴路、偉明街、百和路、一鳴路、百和路、粉嶺公路、吐露港公路、大老山公路、大老山隧道、觀塘繞道、鯉魚門道、東區海底隧道、東區走廊、太康街、鯉景道、太安街、筲箕灣道、英皇道、康山道、英皇道、高士威道、禮頓道、加路連山道同埋東院道。
銅鑼灣（東院道）開經：東院道、銅鑼灣道、摩頓臺、高士威道、英皇道、筲箕灣道、太康街、東區走廊、東區海底隧道、鯉魚門道、觀塘繞道、大老山隧道、大老山公路、吐露港公路、粉嶺公路、百和路、雞嶺迴旋處、掃管埔路同埋新運路。

使用車輛
本線九巴使用1輛富豪B9TL（AVBWU）及 2架亞歷山大丹尼士Enviro 500 MMC(ATENU)。均屬荔枝角車廠。 不時出現Enviro 500 MMC (ATENU、E6X) 。
|V6B146 | WT5814

客量
本線係北區第一條來往港島東區嘅專營過海巴士路線，同需要多次轉乘嘅鐵路相比本線定線直接，可以由北區直接前往太古坊一帶嘅港島東商業區，因此開辦以來客量都好高，好多班次都成日頂閘，朝早嘅班次一般喺「華心邨」分站後就已經滿座。此路線爆滿情況喺之後幾年獲三度加密班次，先紓緩到部分班次只係坐滿所有座位嘅水平。
香港過海隧巴988線

香港過海隧巴988線，係一條由城巴獨營，往返柴灣（東）同埋泥涌嘅巴士線，途經港島東區筲箕灣、西灣河、鰂魚涌，同新界馬鞍山市中心、港鐵烏溪沙站、落禾沙。
由於東區海底隧道、觀塘繞道同埋大老山隧道喺放工時間成日塞車，988線喺北角尾站之後會行中環及灣仔繞道、西區海底隧道同青沙公路去馬鞍山，而唔經原本682X線所途經嘅上述擠塞路段。
呢條線喺2021年5月10號正式投入服務，當時係由新巴獨營，喺2023年7月1號新巴嘅專營權併入城巴。
邵美琪

邵美琪（Maggie Shiu，1965年2月27號—）係香港電視同電影演員，祖籍廣東增城。佢係1984年無綫電視藝員訓練班出身，1980年代尾到1990年代中曾經被力捧，之後仍然守得住做無綫電視二線女藝員。
邵賢偉

邵賢偉，香港親中派政治人物兼工程界人士。

選舉經歷
喺2021年9月，佢當選成為香港特别行政區選舉委員會工程界委員。之後佢喺李家超無提政綱嘅情況下，有份提名李家超參與2022年香港行政長官選舉。
邵逸夫星

邵逸夫星（2899 Runrun Shaw），即係小行星2899，係太陽系小行星帶嘅一粒小行星，喺1964年10月8號發現。
呢粒星個名係紀念香港影視生意人邵逸夫。
邵象華

邵象華（1913年1月22號—2012年3月21號）係中國金屬學家同冶金工程師，浙江杭州人。
邵象華係中國科學院院士同中國工程院院士。佢喺浙江杭州出世。1932年喺國立浙江大學化學工程系畢業。1938年獲得英國帝國理工學院冶金學碩士學位。
1949年，出任啱啱起好嘅鞍山鋼鐵公司總工。1958年，轉去北京鋼鐵總院任研究員。
1955年，獲選成為中國科學院學部委員（今稱院士）。1995年，成為中國工程院院士。
邵逸夫獎

邵逸夫獎（英文：The Shaw Prize）係由香港影視製作人邵逸夫爵士喺2002年創立嘅獎，每年頒一次，設3個獎：天文學獎、生命科學與醫學獎、數學科學獎。
邵美君

邵美君（英文：Luna Shaw，1973年5月2號—），係香港女演員，出身香港演藝學院，主要參與舞台劇演出。佢家姐係無綫電視編審邵麗瓊。2020年佢頭一次參演電視劇。

演出
呢個表唔完整，歡迎加料。
高路高路體育會

高路高路體育會係智利甲組足球聯賽球隊，1925年喺智利聖地亞哥成立。
高車士打

高車士打（英文：Colchester）係英倫雅息士郡一鎮，人口12萬。佢係英國有歷史記載以嚟，最古老嘅城鎮同市場所在地。
高追

高追，即係高價追入或者高價買入，係香港股市評論員嘅潮語，即係投資者喺某隻股票上升甚至創新高價位，重用呢個高價買入股票，佢哋可能以為股價重有得升。高價追入股票嘅後果，有三個可能性：
股票可能繼續上，再創新高，令投資者贏錢。
股票可能由高位下落，令投資者輸錢，坐艇。
股價牛皮，現金投資者輸咗機會成本。
高通

高通（英文：Qualcomm）係美國一間無綫電訊技術研發公司，總部設立喺加州聖地牙哥。
高車士打區

高車士打區（英文：Borough of Colchester）係英國一個非都市區，屬於雅息士郡，人口約183,900。
高迪史麥菲

高迪史麥菲（英文：Kodi Smit-McPhee，1996年6月13號—）係澳洲一個男演員同埋配音員，喺2005年出道。
高速公路

高速公路嘅特點係高速、交通量大同埋有比較高嘅運輸經濟效益同埋社會效益。
高踭鞋

高踭鞋係指鞋踭特別高嘅鞋，着呢種鞋嘅人隻腳踭明顯高過腳趾。高踭鞋款式好多，尤其鞋踭更係千變萬化，有細踭、粗踭、楔型踭、釘型踭、槌型踭、刀型踭等。
長期穿著高踭鞋對腳趾、腰椎、踝關節、膝關節同小腿都會造成傷害。
高迎欣

高迎欣，香港親中派政治人，中國民生銀行董事長，第十三屆全國政協委員。
魔戒三部曲：王者再臨

《魔戒三部曲：王者再臨》（英文：The Lord of the Rings: The Return of the King）係套2003年美國奇幻電影，由彼得積遜執導，改編自托爾金小說《魔戒》。

劇情簡介
開頭講以前哈比人史麥戈同狄雅哥釣魚，狄雅哥無意中喺條河度搵到隻至尊魔戒。史麥戈想得到隻魔戒，於是殺咗狄雅哥。之後史麥戈變咗做咕嚕。
甘道夫帶住亞拉岡等人去艾辛格，見番梅里同皮聘。甘道夫叫樹人韞住撒魯曼喺個塔度。甘道夫將撒魯曼個黑色水晶球帶走。一行人返番去伊多拉斯。
皮騁趁甘道夫瞓緊嗰陣攞咗個黑色水晶球，睇到啲嘢。甘道夫根據佢睇到嘅嘢，話索倫將會進攻剛鐸首都米那斯提力斯。甘道夫帶埋皮聘去米那斯提力斯，但係剛鐸攝政王迪耐瑟對甘道夫唔多客氣。甘道夫私底下叫皮聘點咗烽火台，洛汗見到烽火台有火，於是派援軍去救剛鐸。
最後佛羅多同山姆到達末日火山個熔岩河上面，佛羅多畀隻至尊魔戒壓倒，唔肯將佢揼落去，咕嚕依個時候出現，咬斷佛羅多戴住魔戒隻手指，搶番隻魔戒，佛羅多同佢爭，最後咕嚕同隻魔戒跌落熔岩河度，一齊被毀滅。索倫失敗咗，佢座塔冧咗，地陷吞噬咗好多索倫嘅軍隊。
亞拉岡登基做剛鐸國王，同亞玟結婚。甘道夫話自己嘅任務已經完成。
魔戒二部曲：雙城奇謀

《魔戒二部曲：雙城奇謀》（粵拼：mo1 gaai3 ji6 bou6 kuk1: soeng1 sing4 kei4 mau4，The Lord of the Rings: The Two Towers）係套2002年嘅美國電影，由彼得積遜執導，改編自托爾金小說《魔戒》。

劇情簡介
佛羅多夢見甘道夫跌咗落深淵之後仲繼續同炎魔打，最後炎魔輸咗。佛羅多醒番之後，同山姆繼續行，發覺已經喺山度迷路。一路跟蹤住佢哋嘅咕嚕突然襲擊佢哋，想搶番隻至尊魔戒，但係畀佛羅多制服。咕嚕同意幫佛羅多佢哋帶路去魔多。
亞拉岡、勒苟拉斯同金靂跟蹤住捉走梅里同皮聘嘅強獸人，佢哋跟到去洛汗。梅里同皮聘趁班強獸人畀洛汗騎士襲擊嗰陣走甩咗。梅里佢哋走咗入法貢森林，遇到樹人樹鬍。亞拉岡佢哋追到入法貢森林，見番甘道夫，佢已經變咗做白袍巫師。
甘道夫帶住亞拉岡佢哋去洛汗嘅王都伊多拉斯。喺嗰度，甘道夫幫希優頓王解除撒魯曼對佢嘅控制。一直幫撒魯曼擺佈希優頓嘅葛力馬畀希優頓放逐。
面對撒魯曼大軍就嚟打到嚟，希優頓下令將啲人民轉移到聖盔谷避難。甘道夫出去搵援兵。
聖盔谷之戰開始。甘道夫同伊歐墨嘅騎兵及時趕到，幫洛汗打敗班強獸人大軍。另一方面，撒魯曼破壞森林嘅做法激嬲咗樹人，樹人進攻艾辛格，整爛條水壩，搞到水淹艾辛格。
魔戒迷蹤

《魔戒迷蹤》（Ringers: Lord of the Fans）係一套2005年嘅紀錄片，講述嚟自托爾金喺1937年出版嘅《哈比人歷險記》至到彼得積遜嘅《魔戒三部曲》電影（2001年–2003年）期間，一班托爾金擁躉（英文：Tolkien fandom）嘅成長歷程。
呢套紀錄片由Dominic Monaghan（英文：Dominic Monaghan）做旁白。
魔戒首部曲：魔戒現身

《魔戒首部曲：魔戒現身》（粵拼：mo1 gaai3 sau2 bou6 kuk1: mo1 gaai3 jin6 san1，The Lord of the Rings: The Fellowship of the Ring）係套2001年嘅美國電影，由彼得積遜執導，改編自托爾金小說《魔戒》。

故事簡介
首先講魔戒嘅起源，講至尊魔戒點樣由索倫輾轉落到哈比人比爾柏·巴金斯嘅手上。
比爾柏因為年老，決定離開故鄉，將至尊魔戒留畀佢個姪佛羅多·巴金斯。甘道夫話畀佛羅多知，索倫已經知道隻至尊魔戒喺邊，佛羅多同意要毀滅隻魔戒，佢帶住隻至尊魔戒，同朋友一齊離開夏爾，最後去到精靈嘅地方利分戴爾。甘道夫去咗搵撒魯曼，發現佢已經投靠咗索倫。
喺利分戴爾，4個哈比人、甘道夫、1個精靈、1個矮人同兩個人類組成咗魔戒遠征隊。喺前往末日山脈嘅旅途中，甘道夫跌入深淵唔見咗，波羅莫戰死咗，梅里同皮聘畀強獸人捉走咗。佛羅多同山姆繼續向魔多進發。
魔戒

魔戒三部曲（英文：The Lord of the Rings）係 J. R. R. Tolkien 喺二戰前後寫嘅史詩式魔幻小說。前傳哈比人歷險記（The Hobbit）寫畀細路睇，三部曲包首部曲魔戒現身（The Fellowship of the Ring），雙城奇謀（The Two Towers）同王者再臨（The Return of the King）。
三部曲講魔王索倫留隻有魔法嘅戒子喺「中土世界」，同班正派人點將隻魔戒毀滅，夾埋中間嘅歷險。彼得積遜後來將個古仔拍成電影，1999年開始主體拍攝，三部電影分別喺2001年、2002年同2003年上畫。

出版
《魔戒現身》（The Fellowship of the Ring），1954年出版。
《雙城奇謀》（The Two Towers），1954年出版。
《王者再臨》（The Return of the King），1955年出版。

相關小說
前傳《哈比人歷險記》（The Hobbit），1937年出版，係《魔戒三部曲》之前嘅故事。
《精靈寶鑽》（The Silmarillion），由托爾金個仔克里斯托弗·托爾金整理佢阿爸遺稿，喺1977年出版，講返《哈比人歷險記》同《魔戒三部曲》之前嘅紀元嘅故事。
《未完成的故事》（Unfinished Tales），1980年出版。
《中土世界的歷史》（The History of Middle-earth），喺1983年至1996年出版，一共有十二部書。2002年出版《中土世界的歷史：索引》（The History of Middle-earth: Index）。

用嚟做比喻
喺2022年俄羅斯入侵烏克蘭之後，一啲烏克蘭人叫啲入侵者做「半獸人」。烏克蘭國防部長阿列克謝·列茲尼科夫喺2022年3月24號嘅演講度話「抵抗魔多嘅猛攻係唯一出路」。2022年12月，俄羅斯總統普京送咗8隻特別造嘅戒指畀8個獨立國家聯合體國家（當中土庫曼斯坦唔係正式成員國）嘅領導人，佢自己都有一隻戒指，畀人話好似《魔戒》入面索倫送咗9隻戒指畀人類咁。
香港單車徑

香港單車徑主要出現喺新界，原因係規劃新市鎮嘅時候已經連帶規劃同起埋單車徑設施，希望大衆可以唔好揸咁多私家車。其中沙田區嘅單車徑網絡係最完善，至於香港島同九龍就因問題，所以規劃嘅時候無考慮單車作爲運輸工具。香港單車徑有兩種，分別係日常所見嘅一般單車徑，同埋越野單車徑。

一般單車徑
呢種單車徑由運輸處去管轄，有細分為主幹綫Major Cycle Track（紅色地面）同埋地區幹綫Local Cycle Track（綠色地面）。
主幹線（紅色地面）

主幹線（紅色地面）
貫穿新界嘅新市鎮，由沙田區嘅顯徑，經過大埔北區同埋元朗，去到屯門區嘅三聖。而設計目標係去到荃灣區嘅海濱花園。同時，有三條支線係連接馬鞍山、大美督、天水圍同埋大冷水。

地區幹線（綠色地面）
地區幹線（綠色地面）
喺新市鎮規劃入面，用來畀居民作為日常生活嘅接駁所用，連接住新市鎮區內嘅唔同部分。

越野單車徑
呢種單車徑由漁農自然護理署管轄，而喺郊野公園有十五條指定嘅越野單車徑，畀人踩越野單車去活動。
釣魚翁越野單車徑（星期日同公眾假期唔畀用）
芝麻灣越野單車徑
梅窩至貝澳越野單車徑
貝澳至狗嶺涌越野單車徑
海下至灣仔越野單車徑
龍脊越野單車徑（星期日同公眾假期唔畀用）
河背越野單車徑
小欖越野單車徑
大欖涌水塘越野單車徑
大棠越野單車徑
田夫仔越野單車徑
田夫仔北越野單車徑
清快塘越野單車徑
青龍頭越野單車徑
荃錦越野單車徑

匯合中心
而家總共有五個專門為單車而起嘅匯合中心，入面有廁所，同埋單車練習場呢啲設施。
上水
大學站
元朗
天水圍
屯門

單車公園
由康文署管理、有單車徑嘅公園。
鰂魚涌公園
小西灣道花園
摩理臣山道遊樂場
九龍灣公園
功樂道遊樂場
蒲崗村道單車公園
賈炳達道公園
沙田交通安全公園
小瀝源路遊樂場
馬鞍山公園
荃灣公園
屯門公園
湖山遊樂場
青衣東北公園
青鴻路遊樂場
天秀路公園
香港單車館公園

香港單車館公園，香港公園之一，遊樂場之一，喺將軍澳寶康路一百零五到七號，英文叫Hong Kong Velodrome Park。行政上歸西貢區。設施有單車徑、單車場、緩跑徑、健身徑、露天劇場、模型船池、共融遊樂設施。
香港嘅島

香港島北部係歷史悠久嘅政治同商業中心，亦都係香港殖民地時期嘅第1個發展城市維多利亞城嘅所在地；而大部份喺市區以外嘅島稱為離島。

行政區
香港諸島，散佈各區行政區，通常近邊個區就歸入嗰區。
人口眾多嘅香港島，分四區，卽中西區、灣仔區、東區同南區。近香港島嘅島，都歸香港島嘅區，好似鴨脷洲歸南區，青洲歸中西區。最大嘅大嶼山，分兩區管，東北角歸荃灣區，其餘歸離島區。而青衣島歸葵青區。
其餘各島，按水域而分。荃灣到大嶼山東北，就歸荃灣區，當中有馬灣。大嶼山以北水域，赤鱲角歸離島區，其餘歸屯門區，當中包括大小磨刀、龍鼓洲。大嶼山西南東三面水堿，以及香港島以南，都歸離島區，包括長洲、坪洲、南丫島、蒲台島。沙頭角海歸北區，包括吉澳。大埔海、赤門、大鵬灣等水域，就歸大埔區，包括平洲、塔門、馬屎洲。而香港東南水域，就歸西貢區，包括果洲羣島、東龍島、滘西洲。
香港囚犯人權爭議

香港囚犯人權爭議係指被媒體報道，一系列香港在囚人士懷疑被懲教署職員不人道對待嘅事件。

在囚人士指控
香港01喺2017年報道，佢哋嘅採訪團隊接觸到50名前青少年犯，分別囚禁喺壁屋、歌連臣角、沙咀懲教所、勵志更生中心同埋喜靈洲戒毒所。佢哋控訴，感受或目睹嘅，已經唔止係懲罰，而係凌虐。有人僅僅因為「報牌仔」唔夠大聲，結果被人用木尺連打手掌10次。有人曾被摑穿耳膜，永聽覺永久受損。但係比起虐打更甚嘅是侮辱，有人要被迫扒喺地上面好似狗咁食飯，亦有人目睹懲教人員迫犯人飲自瀆水、尿液、食屎。亦有人無做錯事，純粹因為懲教人員搵嘢嚟玩而被虐待。有受訪者表示一度想自殺。另外，懲教人員所打嘅部位，多數都係衫或鞋遮蓋嘅部位，以防家人探訪或者太平紳士巡視時會察覺到。
有前線懲教人員寫信畀香港01，揭露部門「鷹派」當道，只守法例管理犯人嘅話就係懦弱，升級免問。而且行私刑後，都將報告寫做在囚人士情緒失控在先，人員用最低武力制服。
另外喺2020年4月11號，《蘋果日報》報導，一名姓何嘅懲教主任以粗言穢語辱罵在囚人士，其他在囚人士見狀不滿提出投訴，反被「特別囚禁」，甚至「加監」，立法會議員邵家臻一度要求探訪受影響人士，但指署方將涉事嘅在囚者臨時調走，企圖阻止會面。

羞辱跨性別在囚人士
2015年3月，由平機會撥款畀跨性別資源中心進行嘅調查，指懲教署拒絕向正進行真實生活體驗嘅跨性別在囚女性提供胸圍，亦有在囚跨性別人士被懲教人員要求提供性服務，跨性別人士在囚期間要求服用荷爾蒙藥物，亦被阻撓。

現行投訴機制局限
有關注香港囚犯人權嘅人士指，少年犯大多唔敢投訴，因為佢哋擔心投訴後，遭受更嚴重嘅報復，且少年犯獲釋後仍要接受一段時間監管，擔心隨時被福利官重召；其次，現行嘅投訴制度猶如自己人查自己人，毫無保障；再其次，出獄後更難舉證追究，如傷痕褪去咗、院所內無時鐘，無法把握案發時間，部分虐待招數，難精確指明邊一個施虐；仲有佢哋自信受損，無勇氣公開控訴。

政界
立法會社福界議員邵家臻話囚犯亦都有人權，保障佢地哋唔受過分武力同埋唔人道對待，仲話可以咁具體兼咁多人講返當年經歷，無可能係老作。佢又話，呢個已經唔係「樹大有枯枝」嘅問題，而係懲教署成個部門嘅「文化」，促請懲教署留意返。
工黨立法會議員張超雄喺2018年1月18日號動議，要求傳召懲教署署長同埋助理署長，就懷疑有在囚人士被懲教署施以酷刑及不人道對待作證。
前立法會議員，自從1997年起就被獲委任做太平紳士嘅劉慧卿就話，如果單野嘢係堅嘅話，就要詳細咁睇下係咪違反左咗聯合國禁止酷刑規定。佢又講到，由於署方嘅指引唔夠清晰，有部分太平紳士根本唔會理解自己嘅巡查責任。

懲教署
懲教署回應話，班懲教對待在囚人士唔可以亦唔需要用武力，仲講對違規零容忍咁話。亦有前線懲教人員接受訪問時指接受過訓練後都明白用暴力教化唔到犯人，行為不當便就會擔心遭被報復。電影《同囚》以少年犯在囚期間人權問題作題材，並以真人真事改編，但被懲教署致函要求刪去『真人真事改編』字眼。

懲教事務職員協會
懲教事務職員協會初級組主席簡文傑就話，有關指控對懲教人員唔公平，摧毀咗幾代懲教人員努力喺更生事務嘅心血。
香港嘅特色街名

香港交通嘅四通八達、錯綜複雜、馬路眾多，根據地政總署嘅紀錄，已經刊憲嘅街名同埋因為年代太久遠而無刊憲嘅街名，再加上無刊憲嘅私家路，總共有超過1萬5千條。直到2017年9月，香港馬路嘅總長度達到2,107公里。而香港馬路嘅名可以話喺五花八門。因為香港曾經喺英國嘅殖民地，所以當中有部份馬路名用咗英國地名或人名嚟做路名，不過喺英國管治嘅時候，亦有唔少馬路用咗中國地方名或城市名嚟做路名，呢種中西文化滙聚，互相包容，亦成為香港嘅特色嘅一部分；仲有，有啲馬路名就用咗一啲吉祥嘅字或者詞嚟做路名。亦有唔少喺因應香港開埠以來各行各業嘅興起，或者配合當地社區嘅發展而改嘅馬路名。

用咗美國加利福尼亞州地方或城市名嚟做路名嘅馬路
三藩市卡米爾聖卡塔利娜島嘉拿多馬林市米路斯蒙特雷納帕帕薩迪納沙加緬度聖迭戈聖西蒙聖塔芭芭拉聖塔克拉拉聖塔瑪利亞聖塔莫尼卡文圖拉 美國加利福尼亞州地方或城市位置圖
除咗舊金山徑喺九龍何文田嘅勝利道同梭椏道之間之外，其餘呢啲馬路都喺元朗區新田和生圍加州豪園住宅區內。

用咗數目字命名嘅馬路
用咗下列表不包括各新界鄉村，用咗同埋康樂園、錦綉花園等低密度住宅區內嘅馬路。

用咗飛機型號嚟做路名嘅馬路
以下馬路都係喺已關閉嘅啟德機場一帶，所以用咗飛機型號嚟做路名。隨着啟德機場停用同埋拆咗，除咗協調道同德高道外，呢啲馬路名已經喺2015年1月23日起俾地政總署予除咗名。
香港單車館

香港單車館（Hong Kong Velodrome）係香港唯一專為單車運動而設嘅室內單車館，喺新界將軍澳寶康路105-107號。
香港嘅山

香港嘅山有超過300座，分佈喺香港島、九龍半島、新界，同埋263幾個島上面。
香港嘅運動員唔係垃圾

香港嘅運動員唔係垃圾係李麗珊響1996年嘅阿特蘭大奧運會滑浪風帆比賽贏咗嗰時講嘅名句。
香港四大才子

「香港四大才子」，又叫香江四大才子，係指香港四個文人，分別係金庸、倪匡、黃霑同蔡瀾，四人各有所長，都係有學問之人，而且分屬好友，所以畀人叫做「香港四大才子」。四人嘅成就大概由廿世紀七、八十年代開始多人識亦受到推崇，而其中黃霑、金庸同倪匡分別喺2004年、2018年同2022年過身，只有蔡瀾間中做電視節目同寫美食書。
「香港四大才子」其中三人倪匡、黃霑同蔡瀾曾經喺1989年至1990年間一齊主持亞洲電視（ATV）經典成人清談節目《今夜不設防》。2013年，喺黎智英邀請下，倪匡同蔡瀾喺壹傳媒主持每個星期一集嘅清談視像節目《亂噏廿四》。
香港專上學生聯會退出風波

香港專上學生聯會退出風波，簡稱退聯風波，係由2014年12月開始香港專上學生聯會（學聯）發生嘅一場校園政治風波，主要由雨傘革命後各大專院校學生會選舉同香港專上學生聯會關係爭議而引起。而家除咗樹仁大學外，其他大專院校都發起咗「退出學聯關注組」。幾間大學都已經搞咗退聯公投，其中香港大學、理工大學、浸會大學同城市大學都通過咗，只得嶺南大學否決咗。
香港寬頻

香港寬頻網絡有限公司（香港寬頻網絡或香港寬頻，港交所：01310）係香港第二大互聯網服務供應商，1999年成立，為超過130萬客戶提供多元化服務，包括寬頻、話音、長途電話同埋IP-TV，並自建龐大光纖網絡。
2004年，香港寬頻建構全球最大嘅城域以太網網絡；2005年，香港寬頻成為全港首間提供1000M光纖入屋住宅上網服務嘅寬頻網絡供應商。而家香港寬頻係全港最龐大嘅光纖網絡供應商之一，覆蓋遍及全港超過200萬個住宅單位。另外，香港寬頻網絡亦覆蓋超過1,700幢商業大廈，包括國際金融中心、環球貿易廣場、太古廣場、中環廣場、數碼港及太古坊等甲級商廈。
香港寬頻由 CVC Capital Partners 持有大部份股權。
香港寬頻bbTV

香港寬頻bbTV係香港寬頻旗下嘅收費網絡電視平台，響2003年啟播。
香港寬頻bbTV響2017年1月1號停止服務，結束咗接近14年嘅業務。之後，bbTV嘅服務全面改為myTV SUPER同樂視超級影視會員取代。

歷史
2003年8月：「香港寬頻電視」啟播。
2005年：香港寬頻電視改名為「香港寬頻數碼電視」。
2007年5月：香港寬頻數碼電視改名為「香港寬頻bbTV」。
香港專業電影攝影師學會

香港專業電影攝影師學會（英文：Hong Kong Society of Cinematographers，簡稱HKSC）係香港電影業嘅首個正式註冊之非牟利獨立專業組織，亦都係香港電影攝影師嘅專業團體。喺電影工作人員名單中，呢個學會會員嘅攝影師皆會標上HKSC腳注。
2006年開始，每年春茗會頒發最具魅力演員獎（男、女各一）、年度最傑出攝影獎同其他特別獎（非常設獎項）。

最傑出攝影獎
呢個獎項被叫做香港電影金像獎嘅「最佳攝影」風向儀，8個得獎者之中有5個獲得同屆金像獎「最佳攝影」。
香港專上學生聯會

香港專上學生聯會（簡稱學聯，英文：Hong Kong Federation of Students，縮寫HKFS）係香港學生組織，由五間大專院校嘅學生會組成，成立目的係為咗推動學生運動同增加學生對社會嘅投入，路向係「放眼世界，關心社會，建設民主中國，爭取同學權益」。學聯亦係香港市民支援愛國民主運動聯合會（支聯會）創會會員，亦被睇成泛民主派一份子。
香港寒冷天氣警告

寒冷天氣警告 （英文：Cold Weather Warning；又叫寒警）係香港天氣寒冷或預料寒冷嗰陣（最低氣溫有12℃或以下），由香港天文台發出嘅警告信號。寒冷天氣警告系統獨立於其他氣象警告，例如強烈季候風信號、火災危險警告、霜凍警告同雷暴警告，呢啲警告可以同時生效，但唔會同同佢相反嘅警告——酷熱天氣警告同時生效。同山泥傾瀉警告、新界北部水浸特別報告，又或者暴雨警告信號同時生效嘅機會好微（但都有可能），因為香港嘅冬季唔係雨季，好少岀現惡劣天氣。寒冷天氣警告喺1999年制定。
發出寒冷天氣警告目的係及早提醒市民香港將會受到寒冷天氣影響，呼籲市民提高警惕，預防因嚴寒引起體溫過低。寒冷天氣警告發出後，信息會透過香港嘅電台、電視台同天文台網頁向市民廣播。若有需要，香港天文台仲會搞新聞發佈會，提醒市民去做適當措施。若果天氣持續寒冷，天文台會喺警告生效期間，繼續發出特別報告提醒市民應該注意嘅嘢。
而喺寒冷天氣警告設立前，天文台喺1993年設立過「安全使用氣體熱水爐預警」（Gas Heater Alert），並喺寒冷天氣出現嗰陣發出，去提醒市民用熱水爐嗰陣要保持空氣流通。但後嚟香港立法禁止喺浴室用無煙道式熱水爐，理論上已經唔會再發生浴室一氧化碳中毒嘅意外，所以警告後嚟被廢除，最後一次係喺2000年2月24號至3月2號發出。而而家寒冷天氣警告嘅天氣稿亦會不時提醒市民相關事項：「不論氣溫多少，當使用舊式氣體燃料熱水爐時，要確保室內有大量清新空氣」。
雖然天文台定義「冬季」係每年12月到第二年2月，但因寒冷天氣亦會喺秋末或春初出現，所以以下「冬季」廣義上指每年11月到第二年4月。

用年份去計
*：當中由上一年發出到當年取消嘅一次並冇計入。
1999年有4日嘅寒冷天氣日係喺寒冷天氣警告設立前錄得。
以上資料截至2021年1月19號。

寒冷天氣警告之最
除非特別寫明，否則本文所有時間都係以UTC+8時間為準。
註：以下紀錄截至2020年。
生效時間最長：2008年1月24號15:00至2月18號09:30，持續594個半鐘（24日18個半鐘），同時亦係生效時間最長嘅單一天氣警告。（睇埋2008年港澳嘅持續寒潮）
生效時間最短：2016年1月18號04:45至11:45，持續7個鐘。
最多日數發出警告嘅冬季：2010至2011年冬季，有成53日發出。
最多次數發出警告嘅冬季：2011至2012年冬季，共發出10次。
最少日數同次數發出警告嘅冬季：2018至2019年冬季，只有6日同1次發出。
最多日數發出警告嘅年份：2011年，有成52日發出。
最多次數發出警告嘅年份：2005年同2014年，各有11次。（當中由前一年年尾發出到跨年生效並冇計入）
最少日數同次數發出警告嘅年份：2019年，只有7日同1次發出。（當中由前一年年尾發出到跨年生效並冇計入）
入冬以嚟最早兼第一次發出警告：2009年11月16號16:20至11月19號11:30，持續67個鐘10分鐘（2日19個鐘10分鐘），打破2008年11月28號最早出嘅寒冷天氣警告，亦係16年來首次喺11月中錄得低過12℃同第2次喺11月發出呢個警告。
入冬以嚟最晚首次發出警告：2007年12月30號16:20至2008年1月4號09:45，持續113個鐘25分鐘（4日17個鐘25分鐘）。
入冬以嚟最早末次發出警告：2018年12月28號20:00至2019年1月2號16:20，持續116個鐘20分鐘（4日20個鐘20分鐘）。
入冬以嚟最遲兼最尾一次發出警告：2007年4月3號21:30至4月4號11:45，持續14個鐘15分鐘。唯一一次喺4月發出呢個警告。
入冬以嚟最早兼第一次錄得寒冷天氣：'1981年11月9號，錄得11.3℃。而寒冷天氣警告設立後就係2009年11月17號，錄得10.5℃。
入冬以嚟最晚首次錄得寒冷天氣：2020年1月27號，錄得11.5℃。
入冬以嚟最早末次錄得寒冷天氣：2019年1月1號，錄得11.4℃。
入冬以嚟最遲兼最尾一次錄得寒冷天氣：1925年4月9號，錄得11.3℃。而寒冷天氣警告設立後就係2016年3月25號，錄得11.6℃。
入冬以嚟最早兼第一次錄得嚴寒天氣：1922年11月26號，錄得6.5℃。而寒冷天氣警告設立後就係2010年12月17號，錄得5.8℃。
入冬以嚟最晚首次錄得嚴寒天氣：1936年3月4號，錄得6.9℃。而寒冷天氣警告設立後就係2018年2月1號，錄得6.8℃。
入冬以嚟最早末次錄得嚴寒天氣：1922年11月27號，錄得6.7℃。而寒冷天氣警告設立後就係2010年12月17號，錄得5.8℃。
入冬以嚟最遲兼最尾一次錄得嚴寒天氣：1936年3月6號，錄得6.7℃。而寒冷天氣警告設立後就係2018年2月1號，錄得6.8℃。
天文台總部錄得嘅最低氣溫紀錄：1893年1月18號，錄得0℃。而寒冷天氣警告設立後就係2016年1月24號下晝3點40分，錄得3.1℃，亦係自1957年以嚟天文台錄得嘅最低氣溫，並列天文台總部設立以嚟嘅第3低溫，而嗰日大帽山仲錄得-6℃低溫，係香港境內歷年最低氣溫紀錄。（睇埋2016年北半球寒潮）
天文台總部錄得嘅「最低日最高氣溫」紀錄：1893年1月16號，錄得3.2℃。而寒冷天氣警告設立後就係2016年1月24號，錄得7.1℃。
天文台總部錄得嘅最低日平均氣溫紀錄：1893年1月16號，錄得1.8℃。而寒冷天氣警告設立後就係2016年1月24號，錄得4.9℃。
最多寒冷天氣日數嘅年份：1967年，共有48日。而寒冷天氣警告設立後就係2008年，有成32日。
最少寒冷天氣日數嘅年份：2019年，只有1日。
最多寒冷天氣日數嘅冬季：1884至1885年冬季，有成51日。而寒冷天氣警告設立後就係2007至2008年冬季，有成32日。
最少寒冷天氣日數嘅冬季：2018至2019年冬季，只有3日。
最長連續寒冷天氣日數紀錄：1968年2月1號至2月27號，持續咗27日。而寒冷天氣警告設立後就係2008年1月24號至2月16號，持續咗24日。（睇埋2008年港澳嘅持續寒潮）
最多嚴寒天氣日數嘅年份：1893年、1951年、1955年及1956年，各有6日。而寒冷天氣警告設立後就係2016年，共有3日。（睇埋2016年北半球寒潮）
最多嚴寒天氣日數嘅冬季：1892至1893年、1950至1951年、1954至1955年、1973至1974年同1976至1977年冬季，各有7日。而寒冷天氣警告設立後就係2015至2016年冬季，有3日。（睇埋2016年北半球寒潮）
最長連續嚴寒天氣日數紀錄：1893年1月14號至1月19號，持續咗6日。而寒冷天氣警告設立後就係2016年1月23號至1月25號，持續咗3日。（睇埋2016年北半球寒潮）
香港專業教育學院

香港專業教育學院（英文：Hong Kong Institute of Vocational Education，縮寫：IVE），香港職業訓練局機構成員，喺1999年3月由兩間科技學院同七間工業學院合併成為一間協作學院，改名做香港專業教育學院直到今日。九間分校分別係：柴灣、黃克競、李惠利、沙田、葵涌、觀塘、青衣、摩利臣山、屯門。主要為中六畢業生提供一年制基礎文憑同兩年制高級文憑課程。學術範疇包括：應用科學、工商管理、幼兒、長者及社會服務、設計、工程、酒店、服務及旅遊學、資訊科技、語文等類別。

歷史
香港專業教育學院前身係「工業學院（Technical Institute，簡稱 TI）」同「香港科技學院（Technical College，簡稱 TC）」，由原來嘅七間工業學院（李惠利、黃克競、葵涌、沙田、屯門、觀塘同摩理臣山）同埋兩間科技學院（柴灣、青衣）喺1999年合併而成。九間分校曾經以校組（Nexus）制度管理，分成三個校組：柴灣校組（包括柴灣、黃克競同李惠利分校）、青衣校組（包括青衣、摩理臣山同屯門分校）同沙田校組（包括沙田、葵涌同觀塘分校），呢個制度沿用至2008/09學年取消，由2009/10年度開始，由學科主導管理制度（Discipline Matrix Management System）取代至今。

開辦科目
香港專業教育學院所提供嘅課程覆蓋9個學科，包括（以課程編號分類排列）：
1 - 應用科學
2 - 工商管理
3 - 幼兒教育及社會服務
4 - 資訊科技
5 - 建造工程
6 - 設計、印務、紡織及製衣
7 - 電機及電子工程
8 - 酒店、服務及旅遊學
9 - 機械、製造及工業工程
0 - 基礎文憑
所有課程由學院屬下9間分校開辦。
鍾祥

鍾祥係中國湖北荊門一個縣級市，總面積4488平方公里，人口103萬。
鍾瑤

鍾瑤（1986年7月30號—）係一位台灣女演員同埋模特兒。佢鍾意潛水，而佢係螢幕上嘅形象係「姊」。佢喺早期以模特兒嘅身份出道，有好多MV、平面同埋廣告嘅拍攝經驗。2007年，佢首次演出電影《不能說的秘密》，之後就開始涉足戲劇表演嘅領域。佢亦參與過電影《白蟻-慾望謎網》、《市長夫人的秘密》，以及電視劇《姊的時代》、《麻醉風暴2》等多部影視作品。
鍾祖康

鍾祖康（英文Joe Chung），香港人及挪威人，作家，以批評香港及中國而聞名。佢二十世紀六十年代中出世，曾參選香港區議會，二零零三年同老婆移民挪威。

事業
一九七九年魏京生被囚，開始關注中國極權統治制度。
兩度參選黃大仙區議會，一九九四年瓊富選區，一九九九彩雲東選區，落選。當時以民主黨參選。
二零零一年，以文章公開聲援台灣獨立建國，中國共產黨批為「……比台灣島內台獨份子的言論更為囂張」。
二零零三年底，跟挪威妻子移居挪威。
之後其著作《來生不做中國人》及《中國比小說更離奇》引起討論。

觀點
二零一零年三月十一日出版，香港《壹週刊》一零四四期，鍾祖康專訪，正當人哋出《中國可以說不》、《中國不高興》，鍾祖康反其道，著書《來生不做中國人》、《中國比小說更離奇》、《中國，你憑什麼？》。他發表其觀點：「中國人發明造紙、但無言論自由，發明指南針，但無航海自由；發明火藥，外國用來建路築隧道，我們造炮仗嚇鬼。高錕發明光纖，中國卻限制上網。」

語錄
「當我在香港這中國人社會的體驗日深，我越看到，中國人即使不是在共產黨奴役下也是大都非常自私、醜陋、無聊和「見人講人話，見鬼講鬼話」的，當中尤以奴隸性最為觸目。」（《來生不做中國人》自序 2007年10月 挪威）
「殖民統治雖壞，但由於中國人的統治更是壞得匪夷所思，所以，基本上任何殖民統治，相對於中國人的統治，都是較可取的。不過，曾經蒙受殖民統治之福的中國人雖已不計其數，但當中肯承認並進而反思何以中國人統治不如所有外來殖民統治的中國人，少得可憐。」（《中國比小說更離奇》自序 2007年10月 挪威）
中國特色的共產黨控制下的教育重點只是洗腦，而不是培養國民獨立思考或監督政府施政。目的主要是方便讓民眾接收政府的命令，認同當政者的意識形態，縱容或原諒當政者的惡行，概言之，都是為培養奴才而設的「教育」。
鍾煌

鍾煌（粵拼：zung1 wong4，英文：Annie Chong，1984年12月5號—），原名鍾文姚，係香港女演員，於2006年第20期無綫電視藝員訓練班畢業後加入無綫電視。佢嘅代表作係高朋滿座中飾演高有朋（鄭丹瑞飾）個女叫做高b。直到2012年佢離開無綫電視加入香港電視網絡成爲合約藝員。
鍾煒喬

鍾煒喬（Matt Chung，1989年9月16號—），花名有線大隻仔，係香港男藝人。

簡介
18歲去英國讀書，入英國 University of Nottingham。獸醫科學學位之後，返香港發展。參加過 Now TV 觀星台節目《星咩呢》。之後就喺 Now TV 觀星台做娛樂新聞同其他節目。
2013年尾，加入香港有線電視，成為娛樂新聞台主播。2018年12月簽約無綫電視。
鍾玲玲

鍾玲玲（Betty Chung，1947年—）係香港1960年代女歌手同演員。佢唱英語歌和國語時代曲為主，為邵氏唱咗好多首電影歌曲。鍾玲玲唱英文歌，字正腔圓，完全冇口音。佢係香港無綫電視開台時嘅台柱歌手，主持歌唱節目，經常亮相《歡樂今宵》，亦有喺其他節目做嘉賓。1976年佢同石修合唱電視劇主題曲《心有千千結》（顧嘉煇作曲、盧國沾填詞），係佢廣東歌嘅代表作。1980年代淡出樂壇，移居美國南加州。
鍾珍妮

鍾珍妮（Jennie Chung）係香港1970年代女歌手。同妹妹鍾安妮（Annie Chung）組成姐妹花組合。佢哋唱英文歌為主，一首《Kowloon Hong Kong》當時好流行。1976年出咗一張英語同日語專輯《Jennie & Annie Chung》（永恆唱片公司出品）。佢1980年代淡出樂壇，移民加拿大多倫多。
鍾琬媛

鍾琬媛（英文：Bonix Chung Yuen-wun，1986年11月3號—），係香港本土派政治人，熱血公民前成員。佢喺香港大學建築系畢業，之後到荷蘭完成碩士學位，擁有荷蘭註冊建築師（Bureau Architectenregister）資格。佢曾經喺網上電台擔任節目主持，包括《熱血時報》節目《索書號》、《The Crazy Ones》同參與《熱血劇場》嘅劇場創作。

經歷
鍾琬媛喺庇理羅士女子中學畢業，2008年香港大學建築系畢業之後到荷蘭德爾夫特理工大學（荷蘭文：Technische Universiteit Delft）完成建築理學碩士學位。2012年開始兼任網台主持嘅工作，嗰時花名「零死角女神」。之後喺2015年10月辭職，並以「五區公投，全民制憲」為綱領籌備參與2016年香港立法會選舉。9月4號選舉日得到共22,555張選票，名單以立法會選舉香港島地區直選排名第八而落選。選舉後，開始淡出政壇並喺2017年9月5號宣布離開熱血公民。

2016年香港立法會選舉
睇埋：2016年香港立法會選舉
2016年3月24號，鍾琬媛喺MyRadio嘅節目《毓民踩場》表示有諗過代表熱血公民出選嘅意欲。
2016年7月16號，走去東區法院大樓，同埋鄭錦滿正式報名參選立法會選舉港島區嘅地區直選議席，並排喺候選名單第二位。
2016年8月1號，簽咗確認書後，同鄭錦滿兩個攞到參選嘅資格。
2016年9月4號，攞到22,555張地區選票，港島議席六席排名第八而落選。
黑凱門鱷

黑凱門鱷，(black caiman， Melansuchus niger)，又叫黑鱷魚，係凱門鱷中體型最大且唯一可以致人於死地嘅兇猛鱷魚。佢既頭部長而寬，沿著背部有一條隆起嘅骨脊，顏色會隨年紀變大而變深。

分布
南美洲北部。棲居響各式各樣嘅濕地：包括河流、湖泊、沼澤、水氾濫嘅草原。

繁殖
每次生 12 隻蛋。

保育狀況
依種鱷魚響其分布範圍嘅大部分地區已經瀕臨絕種。
黑口尖牙鱸

黑口尖牙鱸（學名：Synagrops bellus）係發光鯛科尖牙鱸屬嘅其中一個種。
黑啤梨

黑啤梨（英文：Blackberry）係懸鈎子屬植物，亦都係常見生果。
黑冠獼猴

黑冠獼猴（Macaca nigra）係種馬騮，屬獼猴嘅一種，成身黑色，主要分佈喺印尼蘇拉威西嗰頭，已經係極危物種。
黑卡蒂

黑卡蒂（粵拼：hak1 kaa1 dai3，希臘文：Ἑκάτη，Hecate），係希臘神話入面嘅泰坦女神，亦係象徵住暗月之夜嘅「黑月女神」。
黑口槳躄魚

黑口槳躄魚（學名：Chaunacops melanostomus）係單棘躄魚科槳躄魚屬嘅其中一個種。
黑加侖子

黑加侖子（Ribes nigrum），又叫黑加侖，係啤梨類生果，黑色細細粒，通常用嚟整果汁同果占。
黑啄木鳥

黑啄木鳥（Dryocopus martius）係啄木鳥科黑啄木鳥屬一個品種，分佈喺歐亞大陸。
黑冠鵑隼

黑冠鵑隼（Aviceda leuphotes）係一種黑白兩色，非常獨特嘅鷹。佢嘅種名係嚟自希臘文（lophos代表冠，otes代表特徵，意義係話「以冠羽作為特徵」，成個學名意義係「以冠羽作為特徵嘅鵑隼」）。

分佈
由下望上去睇佢飛嘅形態
佢係一種廣泛分佈印度西南部至中國南部之間範圍嘅猛禽，住得越北遷移性越強，遷移種群甚至可達50隻。鍾意響顯眼嘅地方企，尤其係樹林較開揚嘅地方。喺中國國家重點保護動物等級屬二級保護。

叫聲
飛嗰陣或企嗰時會發出兩聲嘯聲，顫振得嚟有音樂感。
佢有好長嘅冠羽

亞種
黑冠鵑隼指名亞種（學名：Aviceda leuphotes leuphotes）。喺中國大陸，分布海南等地。
黑冠鵑隼南方亞種（學名：Aviceda leuphotes syama）。喺中國大陸，分布雲南、廣西、廣東等地。該物種嘅模式產地响尼泊爾。
黑冠鵑隼四川亞種（學名：Aviceda leuphotes wolfei）。喺中國大陸，分布四川等地。該物種嘅模式產地响四川峨眉山。
黑冰

黑冰（英文：Black ice）係指地面（尤其係路面）上嘅薄冰，本身唔係黑色而係透明，黑色只係冰下面嘅蠟青路面嘅色。由於人同車喺路上面行好難睇清楚有黑冰，好容易引發意外。
高分低能

高分低能係指學生學業成績優異，但係其他各方面綜合能力好弱，尤其是情緒控制方面。呢個現象係由錯誤、欠缺成效嘅教育制度所引致，呢個字眼一般會用嚟描述中國大陸同香港教育制度嘅應試教育。相反，應試教育外另一種教育制度質素教育就可以消除高分低能現象。

家庭教育觀念
「望子成龍，望女成鳳」係中國傳統家庭教育觀念。家長為咗增加仔女嘅競爭力，將佢哋時間表安排到密密麻麻，除咗上唔同科目嘅補習班之外，亦安排各種興趣班畀佢哋，導致仔女無咩時間訓練自理。另外，喺中國傳統家庭教育觀念入面，家長成日將仔女學習放喺第一位，其他事盡量唔好理。呢種傳統教育觀念唔單只反映出家長對仔女期望過高，而且仲令到仔女帶嚟心理上龐大壓力。

社會上影響
社會上好多人將衡量「乖仔」嘅標準係「好成績」同「聽話」。嗰啲學業成績好、循規蹈矩嘅細路往往受到更加多人讚許同獎賞，得到大人嘅寵愛；相反，學習成績差、唔聽話嘅細路就會受到批評，甚至懲罰。再加上社會中流行嘅「成功導向」、「完美導向」同「成者為王敗者寇」嘅觀念，令到好多青少年學生好注重成功嘅結果，越優秀嘅學生畀自己嘅定位越高。咁樣助長咗「高分低能」現象。

學校教學片面追求升學率
長期以嚟，中小學教育主要以升學為目的嘅一種應試教育。一啲學校為咗片面追求升學率，一方面剩係重視學生嘅學業成績，而忽略咗學生嘅能力同素質培養。學生成績嘅好壞成為評價學生最重要嘅指標。另一方面，學校評價教師嘅教學業績亦係「唯分數是重」。學校根據考試成績名次畀教師排名、發獎金，呢個情況無疑令到教師造成巨大心理壓力，令到教師唔敢放手進行質素教育。

教學觀念滯後，教學方法陳舊
時至今日，香港、澳門、中國大陸同亞洲其他地方普遍教學觀念滯後、教學方法陳舊，佢哋依舊重知識傳授、輕能力培養，重死記硬背、輕方法指導，講課枯燥無味，唔可以調動學生學習積極性、主動性同創造性。呢個情況主要係由過度注重考試所導致，令到學生唔需要求高分析、思考能力都可以攞高分。學生喺書本以外嘅技能包括交際、人際、語言能力（唔係指形式化語言考核）、體育、藝術能力同多元智能嘅培育都相對較差，影響佢哋對社會嘅融入能力同非學習科目嘅身心發展。

現象
「高分低能」一詞大多數用嚟形容香港同中國大陸應試教育下嘅產物。喺呢個教育制度入面，學生即使能夠攞到優異成績，亦唔代表學生喺其他技能有顯著成效。以資優學生為例，能力優異嘅資優學生學習能力（或者背誦能力）比正常學生較大，當面對好似填鴨式教育下嘅學習方式，資優學生就有能力花大量時間精力去學習（背誦）。但係由於喺欠缺完整嘅成績評核制度下，資優學生喺其他技能或者綜合能力上缺乏並完全唔會被計算到學業成績入面，引致「高分低能」出現。

香港
喺香港嘅應試教育制度入面，香港中學會考同香港高級程度會考亦注重考生對科目嘅熟悉同瞭解。喺嗰兩個考試當中，大部分科目亦需要考生背誦大量學科相關資料，再喺考試入面進行欠缺靈活運用方式嘅「默寫」方式以攞高分。喺呢種考試制度入面，考試可以借助歷屆試題、出題走勢，或者其他唔同考試技巧去取高分，但係實質上考生可能對嗰個科目真正認知唔多瞭解。所以，造就咗成績優異，但係實質為非嘅「高分低能」情況。2011年2月中大碩士梁健鵬失業事件充分顯示咗「高分低能」情況，梁健鵬會考26分，高考2B1C嘅成績考入中大統計系，碩士畢業後，喺2010年中領取失業綜援。
不過喺2009年推行嘅三三四學制下，「教育」成為咗無法單靠背誦資料嘅考試。喺呢種新考試制度模式入面，考試並無提供標準答案，考生亦難以借用以往考試技巧去應試，比較著重自身嘅分析能力。所以，通識科出現或者能夠減低高分低能情況出現[未記出處或冇根據]。

後果
高分低能現象入面，成績優異嘅學生會優先揾到最好出路，例如工作選擇優先、學位選擇優先，同埋喺學校級別間接咁喺社會間得到較高嘅社會地位等。但係，由於成績優異唔代表佢嘅綜合能力優異。相反，成績差劣學生可能喺綜合能力方面最為理想，導致埋沒天才問題嘅出現。
即使喺多元智能理想下，由於學業成績並唔可能反映學生其他能力，所以呢類學生大部分情況下喺社會地位仍會較低，例如無法攞到高等教育學位、優秀工作選擇等。但係相反，成績優異學生攞到例如高等教育等社會重視後，仍然可能欠缺技能而引致日後一無所長、欠缺工作技能、唔擅長社交，當中中大碩士梁健鵬失業事件就係一個例子，最終出現社會資源浪費嘅現象發生。
高劍父

高劍父（粵拼：gou1 gim3 fu6；1879年10月12號—1951年6月22號），名崙，字劍父，後以字行，係中國嘅近代國畫家同埋美術教育家，嶺南畫派創始人之一，廣東省廣州府番禺縣（今日嘅廣東省廣州市）人。
早年時同孫文一齊參加辛亥革命，受到近代革命思想潮影響而成為革新中國畫嘅健將，重親自搞咗新國畫理論，同繪畫實踐相融合而喺中國美術史寫低咗新嘅一頁。1920年代喺春睡畫院（今日嘅高劍父紀念館）開過攴攴齋嚟學畫，培養咗好多藝術人才。期間同陳樹人、高奇峰一齊喺中國畫界搞改革。1951年6月22號喺澳門病逝。
高劍父紀念館

間嘢原先係春睡畫院。1989年，高劍父家屬將畫院嘅房產無償捐咗畀廣州市人民政府，政府重將舊址拆咗，喺原址基礎上搞咗間紀念館嚟紀念高劍父。2004年8月28號，紀念館起好嗮兼開館。

概况
館入面擺嘅係高劍父嘅生平事跡同埋部分作品、詩文稿件，重有佢啲藝術發展同成就。
高力集團

高力集團有限公司（港交所：01118）喺1977年由生意人彭德忠創立，1997年7月3號從大鵬油墨廠換取上市，業務生產建築材料產品，包括鋼鐵、水泥產品、金屬同埋油墨等。
高力士

高力士（684年—762年），原名馮元一，係大唐太監，受唐玄宗李隆基寵信。
高凶浩劫

《高凶浩劫》（Skyscraper）係一部2018年嘅美國動作電影，由羅遜馬素費巴執導，狄維莊遜、莉芙金寶、黃經漢、挪亞泰萊、羅蘭慕拿、文峰、柏保舒韋伯、昆凌主演。
故仔用香港做背景，虛構出一座全球最高嘅摩天大廈：明珠塔（The Pearl），舊時做過FBI拯救人質隊隊長嘅主角做緊呢座大廈嘅保安顧問，一日呢座大廈發生恐怖襲擊，主角被插贓做兇手，佢要還自己清白之餘，亦要救佢屋企人，更加要搵出幕後黑手。
呢套電影用咗好多粵語同繁體字，對白更夾雜一啲地道粵語粗口，但係所有「香港」嘅外景（包括搭天星小輪嘅一場戲）其實都係響加拿大溫哥華拍。
高力豆沙

高力豆沙係種北京甜品，用打起咗嘅蛋白包住豆沙然後炸起，有時會包埋香蕉做餡，叫高力豆沙香蕉。
高加索人

高加索人通常喺唔同場合嘅意思唔係幾一樣，但係都同出自歐亞大陸西半部同中南部，非洲北部有相似體格同相貌特徵嘅民族有關。
科學咁嚟講，其實世界上係無種族呢樣嘢嘅。世界各大地理區域嘅人群間嘅差異其實細過人群內部個體間嘅差異。但係地理區域仍然係有某啲好表面嘅特徵可以話係分出大地理區群體嘅標準。自十九世紀以來，歐亞大陸西半部到北非同南亞，包括印度各民族、歐洲各民族、伊朗同中亞（包括新疆）大多數民族、北非大多數民族，甚至有啲西非，東非有啲懷疑同中東，歐亞民族有啲關係嘅民族（好似埃塞俄比亞嘅閃語係民族，西非嘅豪薩-富拉尼民族，東非嘅尼羅特種族等），都被認為係擁有共同嘅「高加索種族」嘅特徵。當然，呢種定義，主觀性好強。所以當代自然人類學通常唔同「高加索」定科學嘅定義。
而家喺非科學文獻中，尤其係北美嘅社會，政治，法律語言中見到嘅「高加索」一詞，通常只係指而傢世界上以歐洲血統為主嘅人口。咁就反而通常排除咗十九世紀科學著作中認為代表咗高加索特徵最典型嘅中東人，北非人同北部印度人。但係北美社會通常為咗語言嘅「政治正確性」，被迫放棄喺力求中立嘅法律、新聞、標準語言中用好似「白人」、「歐洲人」、「雅利安人」之類負面政治包袱比較多嘅表示歐裔人口嘅名詞，而採用「高加索人」呢個相對生僻嘅所謂「科學詞彙」，以至造成歧義。

叫法
廣東話入邊通常唔用「高加索人」呢個唔流行嘅名詞稱呼啲歐美裔人。而家用得比較多嘅係「西人」，因為呢個係比較中立同尊重啲嘅叫法。如果唔加特殊解釋，「西」通常會被理解成西方國籍嘅歐美裔人，而唔係第啲種族。但係，啲香港人通常重鍾意叫啲歐美裔人做「鬼佬」或有者個「鬼」字嘅名稱。呢個稱呼有少少歧視性質，但係都唔係好惡意。有時連西人自己都欣然接受被稱為「鬼」。但係呢個稱呼主要係太粗俗，唔適合文雅場合使用。另外，「白」喺需要話明種族嘅時候用得比較多，其實無負面意義。「白種人」就相對生僻，主要用喺書面語入邊。「洋人」係清朝成日用來稱呼啲西人嘅用語，今日粵人好少咁用。中國北方人通常用來指歐裔西方人嘅「老外」屬於北方詞彙，廣東話入邊唔會好慣用。